Správa zo zahraničnej pracovnej cesty
1.	Účastníci ZPC
Meno a priezvisko: 			PaedDr. Žaneta Csáderová, PhD.  		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			riaditeľka
Znalosť jazykov: 			anglicky, rusky

Meno a priezvisko: 			Ing. Tomáš Pagáč, PhD.  		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			odborný pracovník pre TUE
Znalosť jazykov: 			anglicky, francúzsky
2.	Zahraničná pracovná cesta
Štát:					Grécko	
Mesto:					Atény
Dátum:				3. – 5. 4. 2019
Prijímajúca organizácia:	Rada Európy
Účel cesty:	účasť na výročnom sympóziu ,,30 rokov Dohovoru proti dopingu Rady Európy”
Spôsob financovania:	ZPC bola financovaná z rozpočtu Antidopingovej agentúry SR.
3.	Rámcový program pobytu
Dátum/čas:	4. apríla 2019: 09:00 – 19:00 
				
	5. apríla 2019: 9:0O – 12:00 

Navštívená organizácia:	Rada Európy

4.	Stručný priebeh rokovaní

Minulosť, prítomnosť, budúcnosť Dohovoru proti dopingu Rady Európy

	Na úvod si dovolíme skonštatovať, že primárny cieľ Dohovoru proti dopingu Rady európy splnil svoj hlavný cieľ – implementovať národné antidopingové programy v jednotlivých krajinách. Taktiež vytvorenie Svetovej antidopingovej agentúry ako zastrešujúcej organizácie pre antidoping možno vnímať ako krok vpred. Na druhej strane, antidopingové programy zamerané na vrcholový šport napĺňajú svoj potenciál, čo otvára nové dvere pôsobenia Rady Európy v oblasti rekreačného športu. A práve presunutie pozornosti z vrcholového športu predovšetkým na športujúcu mládež môže naznačovať budúce smerovanie Dohovoru. Čoraz viac sa presadzuje výchova a vzdelávanie v duchu ,,fair play” a prevenčné antidopingové programy vytvorené pre mladých začínajúcich športovcov už od veku 6 rokov, čím sa docieli postupné budovanie povedomia čistého športu.     

Ľudské práva v antidopingu

	V minulosti sa smerovanie antidopingovej politiky striktne zameriavalo predovšetkým na problematiku povinností, ktoré športovec musí plniť ako dôsledok svojho rozhodnutia byť profesiálny športovec. V súčasnosti sa čoraz viac začínajú zohľadňovať ľudské práva športovcov na súkromie, ochranu osobných údajov, ochranu informácií o zdravotnom stave športovcov ako aj práva na spravodlivý proces pri porušení antidopingového pravidla. Túto iniciatívu podporuje aj Rada Európy, oceňuje vznik nových komisií športovcov v jednotlivých krajinách, čím dochádza k posilneniu hlasu športovcov nielen na národnej úrovni, ale aj v širšom aspekte.   	

Úloha verejných inštitúcií v antidopingu

V mnohých krajinách Európskej únie sa podarilo vytvoriť a etablovať národné antidopingové agentúry, ktoré zastávajú funkciu hlavných a častokrát jediných inštitúcií, ktoré sa snažia presadzovať antidopingovú politiku na národnej úrovni. Zapojenie vládnych inštitúcií do antidopingového programu je nevyhnutné krok v smerovaní Dohovoru proti dopingu. Národné antidopingové organizácie sú predovšetkým zodpovedné za zabezpečenie efektívneho antidopingového programu v testovaní športovocov a v ich vzdelávaní v antidopingovej problematike. 
Kľúčové oblasti antidopingu pre vlády jednotlivých krajín:
•	Obchod a predaj so zakázanými látkami. 
•	Vyšetrovanie distribúcie látok vymedzených trestným zakónom, t.j. anabolické steroidy a látky s iným hormonálnym účinkom.
•	Rozvoj antidopingového programu nielen v rozmedzí profesionálnych športovcov, ale vytvorenie antidopingových programov pre rekreačný šport so zameraním na zdravie športovca. 
•	Komplexný program a vízia antidopingové vzdelávania na úrovni primárneho, sekundárneho a terciárneho vzdelávania:
o	Základné školy – rozvoj a podpora projektov zameraných na ,,fair play” a hodnoty olympizmu. 
o	Stredné školy so športovým zameraním – kontinuálne vzdelávanie v oblasti antidopingu. 
o	Vysoké školy – implementácia antidopingovej problematiky na vysokých školách ako aj rozvoj vedeckej činnosti v oblasti antidopingu.
•	Veda a výskum – podpora vedecko-výskumných inštitúcií v oblasti antidopingu so zameraním na využívanie dostupných zdrojov pre túto oblasť. 
5.	Odporúčané závery

•	Vzhľadom na smerovanie Dohovoru proti dopingu Rady Európy odporúčame zapojiť viaceré verejné inštitúcie do antidopingového programu.
•	Keďže objektom záujmu už nebudú len profesionálni športovci, ale aj rekreačný šport, je nevyhnutné začať pracovať minimálne na preventívnej úrovni aj tejto oblasti.  
•	Zapojenie vlády a predovšetkým Ministerstva školstva do plnenie Dohovoru proti dopingu Rady Európy, ako aj Dohovoru UNESCO a Svetového antidopingového kódexu by malo byť jedným z bodov ďalšieho smerovania antidopingového programu. K plneniu bodov týchto dohovorov a Svetového antidopingového kódexu sa zaviazali vlády jednotlivých krajín. Preto nie je postačujúce, aby úlohu v antidopingovom programe krajiny zastupovala iba národná antidopingová agentúra danej krajiny. 
•	Vytvorenie národnej platformy pre antidoping so zapojením viacerých verejných inštitúcií by mohla byť cesta ako vytvoriť efektívny celonárodný antidopingový program, ktorý by obsahoval víziu smerovania antidopingovej problematiky na Slovensku v horizonte niekoľkých rokov.  

6.	Osobitne vyhodnotený očakávaný prínos ZPC

	Účasť na výročnom sympóziu Rady Európy nám umožnila byť súčasťou diskusie o budúcom smerovaní činnosti Rady Európy v antidopingovej problematike. Pozitívne hodnotíme vplyv Dohovoru proti dopingu na budovanie antidopingového hnutia, a zároveň vidíme veľký potenciál v ďalšom smerovaní aktivít v rekreačnom športe. 	 
7.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracovali: 					Ing. Tomáš Pagáč, PhD. 
						
PaedDr. Žaneta Csáderová, PhD.
							riaditeľka SADA

Správu schválil: 					JUDr. Mgr. Martina Lubyová, PhD. 
ministerka školstva